54. ΑΠΟΦΑΣΗ ΥΠΟΥΡΓΟΥ ΥΓΕΙΑΣ ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. ΔΥ1Β/οικ. 2063 της 21/27 Ιαν. 1994 (ΦΕΚ Β΄ 49) Καθορισμός κριτηρίων διορισμού γιατρών σε Κ.Υ., Π.Ι. και Υγειονομικούς Σταθμούς. Έχοντας υπόψη: 1.Τις διατάξεις: α) του Νόμ. 3487/55, β) του Ν. Δ. 3832/58, γ) του Ν. Δ. 4440/64, δ) του Ν. Δ. 67/68, ε) του Νόμ. 828/78, στ) του Νόμ. 1397/83, ζ) του Νόμ. 1579/85, η) του Νόμ. 1759/88, θ) του Νόμ. 2071/92. 2.Τις ανάγκες της υπηρεσίας, αποφασίζουμε: Α.Ορίζουμε όπως για την τοποθέτηση γιατρών σε Κέντρα Υγείας, περιφερειακά Ιατρεία και Υγειονομικούς Σταθμούς, για την εκπλήρωση της υποχρεωτικής υπηρεσίας υπαίθρου του Ν. Δ. 67/68, ακολουθείται η παρακάτω διαδικασία: 1.Η υπηρεσία κάθε Τρίτη καταρτίζει κατάσταση των κενών θέσεων Κέντρων Υγείας, Περ. Ιατρείων και Υγειον. Σταθμών, σύμφωνα με τις αναφορές των Περιφερειακών υπηρεσιών και στη συνέχεια αναρτά αυτήν σε ειδική θέση, στην είσοδο του καταστήματος του Υπουργείου και στην είσοδο του αρμόδιου γραφείου. Η κατάσταση ισχύει μέχρι και την Παρασκευή της ίδιας εβδομάδας. Για τις θέσεις, οι ενδιαφερόμενοι γιατροί μπορούν να υποβάλουν σχετική έντυπη αίτηση με τα απαιτούμενα δικαιολογητικά για το διορισμό τους. Πέραν της προθεσμίας αυτής, αιτήσεις δεν γίνονται δεκτές. 2.Η επιλογή των υπόχρεων γιατρών για τοποθέτηση στις ανακοινούμενες κενές θέσεις, γίνεται με αυστηρή βαθμολογική σειρά και  τον αντίστοιχο κατά κριτήριον βαθμολογικό  συντελεστή.  Η   βαθμολογική  σειρά   καθορίζεται με βάσει τα παρακάτω κριτήρια και τον αντίστοιχο συντελεστή βαθμολόγησης σε καθένα απ’ αυτά. ΚΡΙΤΗΡΙΑ ΒΑΘΜΟΣ α.Εντοπιότητα        4    (που προκύπτει από Δημοτολόγιο     για το Νομό του) β.Οικογενειακή Κατάσταση:    έγγαμος ή διαζευγμένη-ος με παιδιά    ή άγαμη μητέρα        4 Μητρότητα – πατρότητα: για κάθε παιδί    3 γ.Συνυπηρέτηση (με τον ή την σύζυγο)      4   (με βεβαίωση δημόσιας υπηρεσίας) δ.Ημερομηνία κτήσης πτυχίου: ανά     δίμηνο συμπληρωμένο         1 Σελ. 524,304(α) Τεύχος 1308 Σελ. 38 554 34.Ζ.α.53-54 Άσκηση Ιατρικού Επαγγέλματος ε.Βαθμός πτυχίου:    Λίαν καλώς         1    Άριστα         2 Για πτυχία Ιταλικών Πανεπιστημίων: 72/110 – 94/110         1 95/110 – 110/110         2 Για πτυχία λοιπών Πανεπιστημίων της αλλοδαπής και προκειμένου να καθορισθεί η βαθμολογία αυτών ως προς την αντίστοιχη των Ελληνικών πτυχίων, οι ενδιαφερόμενοι μπορούν να προσκομίζουν σχετική βεβαίωση από το ΔΙΚΑΤΣΑ. 3.Για τους γεννηθέντες εκτός Ελλάδας, γιατρούς, που κατέχουν πτυχία Πανεπιστημίων της αλλοδαπής εκτός χωρών – μελών της ΕΟΚ και που έχουν την Ελληνική Ιθαγένεια από τη γέννησή τους, ο υπολογισμός των βαθμών ως προς την ημερομηνία κτήσεως του πτυχίου τους αρχίζει από την ημερομηνία έκδοσης της σχετικής πράξης αναγνώρισης του πτυχίου τους από το ΔΙΚΑΤΣΑ, για δε τις περιπτώσεις των γιατρών που κατέχουν πτυχία Ιατρικών Σχολών χωρών – μελών της ΕΟΚ, από την ημερομηνία έκδοσης της σχετικής άδειας άσκησης ιατρικού επαγγέλματος από την οικεία Νομαρχία. Για την προηγούμενη άσκηση ιατρικού επαγγέλματος, θα προστίθεται ένας (1) βαθμός ανά εξάμηνο, εφόσον η άσκηση ιατρικού επαγγέλματος αποδεικνύεται από επίσημα πιστοποιητικά. Στις πιο πάνω περιπτώσεις, μεταξύ των λοιπών δικ/κών, είναι απαραίτητη η προσκόμιση βεβαίωσης από το Τμήμα Ιθαγένειας του Υπουργείου Εσωτερικών ή από το Δήμο ή την Κοινότητα, από την οποία να προκύπτει η κτήση της Ελληνικής Ιθαγένειας, από την γέννηση του γιατρού. 555 4.Για τους αλλοδαπούς γιατρούς που αποκτούν την Ελληνική Ιθαγένεια, ο υπολογισμός των βαθμών ως προς την ημερομηνία κτήσης του πτυχίου τους αρχίζει από την ημερομηνία δημοσίευσης της σχετικής απόφασης πολιτογράφησης στην Εφημερίδα της Κυβέρνησης. 5.Το σύστημα επιλογής, που αναφέρεται στην παρ. 2 της παρούσας απόφασης, δεν ισχύει για τους ομογενείς εκ Κύπρου γιατρούς, οι οποίοι προκειμένου να ειδικευθούν, υπέβαλαν υπεύθυνη δήλωση ότι δεν θα ασκήσουν το ιατρικό επάγγελμα μετά το πέρας της ειδίκευσής τους, στην Ελλάδα. Αυτοί, προκειμένου να εκπληρώσουν την υποχρέωση υπηρεσίας υπαίθρου του Ν.Δ. 67/68, τοποθετούνται σύμφωνα με αιτούμενη προτίμησή τους σε κενές θέσεις της αντίστοιχης εβδομασιαίας κατάστασης, για τις οποίες δεν εκδηλώνεται ενδιαφέρον από υπόχρεους γιατρούς. 6.Για τους ομογενείς εκ Βορείου Ηπείρου, Ίμβρου, Τενέδου και Κωνσταντινούπολης γιατρούς, ο υπολογισμός των βαθμών ως προς την ημερομηνία κτήσης του πτυχίου τους αρχίζει από την ημερομηνία έκδοσης της σχετικής πράξης αναγνώρισης του πτυχίου τους από το ΔΙΚΑΤΣΑ, για δε τις περιπτώσεις των γιατρών που κατέχουν πτυχία ιατρικών Σχολών Χωρών – Μελών της ΕΟΚ, από την ημερομηνία έκδοσης της σχετικής άδειας άσκησης ιατρικού επαγγέλματος από την οικεία Νομαρχία. Η παρούσα παράγραφος δεν ισχύει για τους πιο πάνω γιατρούς στην περίπτωση που αυτοί κατέχουν πτυχίο ιατρικών σχολών της ημεδαπής. 7.Στην περίπτωση ισοβαθμίας επικρατέστερος είναι εκείνος ο γιατρός που απέκτησε ενωρίτερα το πτυχίο του. Όταν οι ισοβαθμούντες έχουν την ίδια ημερομηνία κτήσης πτυχίου, γίνεται κλήρωση παρουσία τους για την επιλογή εκείνου του γιατρού που θα διορισθεί. 8.Σε περίπτωση ανάκλησης της αίτησης μετά τη λήξη της προθεσμίας της κατάστασης ή μη αποδοχής του διορισμού του, του αφαιρούνται 5 βαθμοί σε επόμενη διεκδίκηση απ’ αυτόν θέση. Σε περίπτωση παραίτησης μετά το διορισμό, για να διεκδικήσει διορισμό σε άλλο Α.Ι., Π.Ι. ή Κ.Υ. αφαιρούνται 8 βαθμοί σε επόμενη διεκδίκηση απ’ αυτόν θέση. Απαλλαγή από την βαθμολογική αυτή έκπτωση γίνεται μόνον για εξαιρετικούς λόγους, ύστερα από αίτηση του ενδιαφερόμενου γιατρού και με ειδικώς αιτιολογημένη απόφασή μας. 9.Ο υποψήφιος με την αίτησή του μπορεί να δηλώνει ότι εφόσον δεν πάρει σειρά διορισμού του σε καμία από τις 2 θέσεις της προτίμησής του ότι δέχεται να διορισθεί σε οποιαδήποτε θέση της ίδιας προκήρυξης που τυχόν μείνει κενή. Σε περίπτωση που οι υποψήφιοι που εκφράζουν τέτοια βούληση είναι περισσότεροι από τις θέσεις που είναι κενές (αζήτητες), ο διορισμός γίνεται με σειρά σύμφωνα με την παρ. 2 της παρούσας απόφασης. Σε περίπτωση που ο δηλών δεν αποδεχθεί διορισμό σε οποιαδήποτε από τις εν λόγω κενές θέσεις ισχύει η βαθμολογική έκπτωση, σύμφωνα με την παρ. 8 της παρούσας απόφασης σε επόμενη διεκδίκηση απ’ αυτόν θέση. 10.Οι υπόχρεοι υπηρεσίας υπαίθρου γιατροί δεν θα μετατίθενται κατά την διάρκεια της ενιαύσιας υπηρεσίας τους. Ομοίως δεν θα μετατίθενται και όσοι υπηρετούν με παράταση παραμονής. Μεταξύ γιατρών μονίμων και υποχρέων, για τη μετάθεση ή τοποθέτησή τους αντίστοιχα στο ίδιο Κ.Υ. – Π.Ι. – ή Υ.Σ. ακολουθείται η παρακάτω σειρά: Προηγείται η μετάθεση του μόνιμου γιατρού εφόσον έχει γνωμοδοτήσει θετικά το αρμόδιο Υπηρεσιακό Συμβούλιο μέχρι και την ημερομηνία ανακοίνωσης των αποτελεσμάτων και ακολουθεί η τοποθέτηση του υπόχρεου γιατρού. 11.Γιατροί που άρχισαν την ειδίκευσή τους σε ειδικότητες που αναστέλλουν την υποχρέωση υπηρεσίας υπαίθρου μπορούν, κατά το χρονικό διάστημα της αναμονής για συνέχιση της ειδίκευσης και εφόσον αυτό δεν είναι μικρότερο των 3 μηνών, να υποβάλουν αίτηση χωρίς δικαίωμα επιλογής, προκειμένου να διορισθούν σε Κ.Υ., Π.Ι ή Υ.Σ. Αυτοί, τοποθετούνται σε κενές θέσεις της αντίστοιχης εβδομαδιαίας κατάστασης, για τις οποίες δεν εκδηλώνεται ενδιαφέρον από υπόχρεους γιατρούς. 12.Κάθε προηγούμενη απόφασή μας παύει να ισχύει. 13.Με την παρούσα απόφαση δεν προκαλείται δαπάνη στον Κρατικό Προϋπολογισμό. Η απόφαση αυτή να δημοσιευθεί στην Εφημερίδα της Κυβερνήσεως και ισχύει και για τις προκηρυγμένες κατά τη δημοσίευση θέσεις. 